stanford-oval/wikipedia huggingface dataset:
Moran piirikunta

Moran piirikunta (engl. Mora County) on Yhdysvaltojen New Mexicon osavaltiossa sijaitseva piirikunta. Sen väkiluku oli 4 521 vuonna 2019. Piirikunnan hallintokeskus on Mora. Piirikunta perustettiin 1. helmikuuta 1860.
Aiheesta muualla

Kuvia tai muita tiedostoja aiheesta Moran piirikunta Wikimedia Commonsissa
Mykola Hobdytš

Mykola Hobdytš 2011.
Mykola Mykolaiovytš Hobdytš (ukr. Мико́ла Микола́йович Го́бдич; s. 1961 Bytkiv) on ukrainalainen kuoronjohtaja. Hänet tunnetaan Kiovan kamarikuoron perustajana ja johtajana. Hobdytšile myönnettiin Ševtšenkon palkinto vuonna 2007. Vuonna 2018 hän sai Ukrainan kansantaiteilijan arvonimen.
Hobdytš valmistui Drohobytšin musiikkiopistosta ja Kiovan Tšaikovski-musiikkiakatemiasta. Hän työskenteli kuoronjohtajana Lev Revutskyin mukaan nimetyssä mieskuorossa ja Akateemisessa Dumka-kuorossa. Vuonna 1990 Hobdytš perusti Kiovan kamarikuoron. Hän on perustanut myös Zolotoverhyi Kyjiv -kuorofestivaalin. Hobdytš on esiintynyt lukuisissa Euroopan kaupungeissa ja ensimmäisenä ukrainalaisena 70 vuoteen Carnegie Hallissa.
Muhojärvi

| Muhojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°36′37″N, 24°13′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  oja Vesijärveen 
Järvinumero:  35.731.1.016
Mittaustietoja
Pinnankorkeus:  109,9 m  
Rantaviiva:  0,88 km  
Pinta-ala:  2,896 ha  
Saaria:  ei saaria 
 fiMuhojärvi 
Muhojärvi  tai myös Muhujärvi  on Pirkanmaalla Orivedellä Siitaman kylässä sijaitseva järvi.
Maantietoa

Järven pinta-ala on 2,9 hehtaaria ja se on 400 metriä pitkä ja 100 metriä leveä. Se sijaitsee Salosen kalliovuoren lounaispuolella vuoren juurella. Rinteen alla rantaa seuraten kulkee Naappilaan johtava yhdystie 14207 ja järven luoteispuolella tiestä haarautuu Ruokoseen vievä tie, jolla on sama tienumero. Sen rantaviivan pituus on 900 metriä ja sen rannat ovat metsämaata. Pohjoisrannalle on rakennettu neljä taloutta ja kuusi vapaa-ajan asuntoa. Järvellä ei ole kartan mukaan saaria.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Järven vedenpinnan korkeus on 109,9 metriä mpy. Siihen on johdettu kaksi metsäojaa ja sen laskuoja lähtee järven kaakkoispäästä. Se laskee puolen kilometrin päässä Vesijärven Siitamalahteen.
Historiaa

Vuoden 1855−1856 Kalmbergin kartastossa järven karttanimi oli ”Mahojärvi”. Se oli autio metsäjärvi, mutta sen ohi kulki metsäpolku Härkijärvelle.
Vuoden 1956 peruskartassa oli järven ympärillä vielä peltomaata sekä asutusta, jota saatiin lisää vuoden 1986 karttaan. Myöhemmin on pellot metsitetty.
Mr. Jones

| Mr>  Jones Tom Jones |
| --- | --- | --- |

Studioalbumin tiedot
 Julkaistu: 10. joulukuuta 2002
 Tuottaja(t): Jerry Wonder Duplessis, Wyclef Jean
 Tyylilaji: pop rock
 Levy-yhtiö: V2 Records
Tom Jonesin muut julkaisut
| Reload 1999 | Mr. Jones 2002 | Tom Jones & Jools Holland 2004 |
Mr. Jones on walesilaisen muusikon Tom Jonesin studioalbumi. Se on julkaistu vuonna 2002, ja julkaisijana toimi V2 Records.
Listasijoitukset

| Chart (1990) | Peak position |
| --- | --- |
Austrian Top 40: 58
Swiss Albums Chart: 62
French Albums Chart: 95
Swedish Sverigetopplistan: 31
Portuguese Albums Chart: 21
Kappaleet

"Tom Jones International" (3:19)
Sanoitus Jerry Wonder Duplessis, Wyclef Jean ja Tom Jones
Taustalaulajat: Governor Washington, Melkie Jean
"Younger Days" (5:23)
Sanoitus Jerry Wonder Duplessis, Wyclef Jean and Tom Jones
Saksofoni: Robert Aaron
"Holiday" (3:29)
Sanoitus Jerry Wonder Duplessis, Wyclef Jean and Tom Jones
Urut: Teflon
"Whatever It Takes" (3:59)
Sanoitus Jerry Wonder Duplessis, Wyclef Jean and Tom Jones
"Heaven's Been A Long Time Coming" (3:26)
Sanoitus Jerry Wonder Duplessis and Wyclef Jean
Taustalaulajat: Curtis King, Dennis Collins, Alfonso Thornton, Ken Williams
Sanoitus Anne Stokes, Jim Sells, Mark T. Jordan
"Black Betty" (3:10)
Kitara: Keith Airey
Sanoitus Huddie Ledbetter
"Jezebel" (3:58)
Sanoittanut Tom Jones, Wyclef Jean ja Jerry Wonder Duplessis
Saksofoni: Robert Aaron
Pasuuna, arranged by Clark Gayton
Trumpetti: John Walsh, Raul Agraz
"The Letter" (3:48)
Sanoitus Tom Jones, Wyclef Jean and Jerry Wonder Duplessis
Taustalaulajat: Alfonso Thornton, Curtis King, Dennis Collins, Shelton Becton
Äänet: Allure
"This Is My Life" (3:30)
Sanoitus Jerry Wonder Duplessis and Wyclef Jean
Urut: Shea Taylor
"We've Got Tonight" (3:35)
Sanoitus Robert Clark Seger
"Feel The Rain" (3:23)
Sanoittanut Tom Jones, Wyclef Jean ja Jerry Wonder Duplessis
Taustalaulajat: Governor Washington
"I Who Have Nothing" (3:43)
Sanoitus C. Donida, J. Lieber, M. Stoller
Aiheesta muualla

Mr. Jones discogs.com -sivustolla
Mr. Goodliving

| Mr> Goodliving |
| --- | --- |

Perustettu:  1999
Lakkautettu:  2011
Kotipaikka:  Helsinki, Finland
Toimiala:  videopeliteollisuus
Kotisivu:  www.mrgoodliving.com
Infobox OKVirheellinen NIMI-arvo: 
Mr. Goodliving Ltd. oli suomalainen mobiilipelejä kehittänyt yritys, jonka päämaja sijaitsi Helsingissä. Se perustettiin vuonna 1999, ja RealNetworks hankki sen omistukseensa 6. toukokuuta 2005. Kauppahinta oli 15 miljoonaa dollaria. Ilman etukäteisvaroitusta RealNetworks ilmoitti 9. helmikuuta 2011 sulkevansa Mr. Goodlivingin. Pelitalon sulkemisen myötä 44 työntekijää irtisanottiin.
Mr. Goodliving tunnettiin muun muassa Playman Sports -urheilupelisarjasta ja Trivial Pursuit -lautapelin mobiilipeliversiosta.
Mr. Goodliving viimeiseksi peliksi jäi Bad Air Day (2011).
Arvioita

Catcha Mouse sai 9/10 PocketGamer arvostelussa.
Collapse sai 8/10 PocketGamer arvostelussa.
Collapse! Holiday Edition sai 8/10 PocketGamer arvostelussa.
MTV Cribs: DJ Mansion sai 5/10 PocketGamer arvostelussa.
NCIS sai 6/10 PocketGamer arvostelussa.
Pile Up! Candymania sai 7/10 PocketGamer arvostelussa.
Playman Winter Games sai 7/10 PocketGamer arvostelussa.
Scrabble Remix sai 7/10 PocketGamer arvostelussa.
The A-Team sai 5/10 PocketGamer arvostelussa.
Vancouver 2010 sai 9/10 PocketGamer arvostelussa.
Aiheesta muualla

Mobygames
PocketGamer lista peleistä (Arkistoitu – Internet Archive)
Mohamed Fakhir

| 0 | 1 | 2 |
| --- | --- | --- |

Henkilötiedot
Syntymäaika: 19. lokakuuta 1953 (ikä 70)
Syntymäpaikka: Casablanca, Marokko
Pituus: 168 cm
Seura
Seura:  Raja Casablanca
Tehtävä: Päävalmentaja
Seurat
| Vuodet | Seura | O (M) |
| 1972–1982 |  Raja Casablanca |  |
Valmennusura
1983–1992 1992–1994 1994–1996 1999–2000 2000–2001 2001–2003 2003–2006 2006–2007 2008 2008–2010 2010 2010 2010–2011 2012–2013:  Raja Casablanca (juniorit)  Raja Casablanca  Raja Casablanca (juniorit)  RS Settat  Union Sidi Kacem  Hassania Agadir  FAR Rabat  Marokon maajoukkue  Moghreb Tétouan  FAR Rabat  Moghreb Tétouan  ES Sahel  Raja Casablanca  Raja Casablanca
Mohamed Fakhir (s. 19. lokakuuta 1953 Casablanca) on marokkolainen jalkapallovalmentaja ja entinen jalkapalloilija. Kesäkuusta 2012 lähtien hän on toiminut Raja Casablancan päävalmentajana.
Pelaajaura

Fakhir edusti koko uransa ajan synnyinkaupunkinsa seuraa Raja Casablancaa vuosina 1972–1982. Tuona aikana hän juhli kahdesti Marokon cupin voittoa.
Pelaajaura > Saavutukset

Marokon cup: 1974, 1977
Valmennusura

Fakhir aloitti valmentamisen vuonna 1983 toimiessaan vanhan seuransa Raja Casablancan juniorivalmentajana. Sittemmin hän toimi kaudet 1992–1993 ja 1993–1994 edustusjoukkueen päävalmentajana. Tuona aikana Raja Casablanca sijoittui toiseksi häviten sarjan voittaneelle WA Casablancalle kahdeksalla pisteellä. Toisella kaudellaan joukkue jäi neljänneksi ja Fakhir palasi takaisin junioreiden pariin vuonna 1994.
Fakhir palasi takaisin päävalmentajaksi kaudella 1999–2000 Marokon alasarjassa pelanneeseen RS Settatin valmentajaksi. Matka jatkui yhden kauden jälkeen Union Sidi Kacemiim. Kesällä 2001 hän allekirjoitti kahden vuoden sopimuksen Hassania Agadirin kanssa, joka oli edellisellä kaudella 2000–2001 vähällä pudota pääsarjasta. Fakhirin johdolla Hassania Agadir juhli kahdesti peräkkäin Marokon mestaruutta. Menestyksen myötä viimeksi vuonna 1989 Marokon mestaruuden voittanut FAR Rabat palkkasi hänet joukkueen uudeksi päävalmentajaksi kesällä 2003. Fakhir oli kolme kautta joukkueen peräsimessä ja saavutti ensimmäisellä kaudellaan hopeaa häviten mestaruuden Raja Casablancalle vain maalieron turvin. Seuraavalla kaudella 2004–2005 FAR Rabat ottikin yhdennentoista mestaruutensa kuudentoista vuoden tauon jälkeen, kahden pisteen erolla toiseksi tulleeseen Raja Casablancaan. Fakhirin viimeinen kausi FAR Rabatin peräsimessä toi toisen kerran hopeaa häviten mestaruuden tällä kertaa Wydad Casablancalle.
Menestyksen myötä Fakhir nimitettiin tammikuussa 2006 Marokon maajoukkueen uudeksi päävalmentajaksi ranskalaisen Philippe Troussierin tilalle. Fakhir joutui valmentamaan maataan suoraan vuoden 2006 Afrikan mestaruuskisoissa, jossa se jäi alkulohkoon. Hän jatkoi tehtävässään myös vuoden 2008 Afrikan kisojen karsinnoissa ja onnistui luotsaamaan maansa kisoihin, mutta sai karsintojen jälkeen potkut elokuussa 2007.
Sittemmin Fakhir toimi hetkellisesti vuonna 2008 Moghreb Tétouanin valmentajana, josta hän siirtyi FAR Rabatin valmentajaksi kaudella 2008-2009. Edellisellä kaudella joukkue juhli mestaruutta, mutta tällä kertaa Fakhirin johdolla joukkue sijoittui kolmanneksi Marokon pääsarjassa. Seuraavalla kaudella hän jätti joukkueen kesken kauden ja siirtyi takaisin Moghreb Tétouanin valmentajaksi.
Toukokuussa 2010 Fakhir siirtyi tunisialaisen ES Sahelin päävalmentajaksi. Hän jätti seuran kuitenkin jo lokakuussa siirtyen kotimaahansa Raja Casablancan päävalmentajaksi.  Fakhirin valmennuksessa joukkue voitti kaudella 2010–2011 historian kymmenennen Marokon mestaruuden. Heinäkuussa 2011 hän erosi tehtävästään.
Kesäkuussa 2012 Fakhir palasi Raja Casablancan päävalmentajaksi.  Hän johdatti seuran Marokon mestariksi kauden 2012–2013 päätteeksi, jonka myötä Raja Casablanca pääsi edustamaan isäntämaa Marokkoa Seurajoukkueiden MM-kilpailuihin. Fakhir jätti tehtävänsä marraskuussa 2014 valmennettuaan vain kymmenen ottelua Marokon pääsarjassa kaudella 2013–2014.
Valmennusura > Saavutukset

Marokon mestaruus (5): 2002, 2003, 2005, 2011, 2013
Hopeaa (3): 1993, 2004, 2006
Marokon cup (3): 2003, 2004, 2008
CAF Confederation Cup: 2005
Mäntylän sairaala

Mäntylän kunnalliskoti, vanha päärakennus.
Mäntylän sairaala oli Lappeenrannan Mäntylän kaupunginosassa toiminut sairaala. Sairaalan toiminta loppui vuonna 2010.
Historia

Juomasillan torpassa toimi 1880-luvulla Matti Rynön värjäämö. Rynö otti sukunimekseen Rynén ja siirsi toimintansa Lappeenrannan Pallon kaupunginosaan.
Juomasillan torpassa aloitti toimintansa Lappeenrannan ensimmäinen vaivaistalo vuonna 1891. Vaivaistalon jugendtyylinen lisärakennus valmistui 1914.
Vuonna 1937 valmistui kivinen sairaalarakennus, sekä vuonna 1962 tiilinen sairaalarakennus. Rakennukset olivat tyhjillään 2010-luvulla ja joutuivat kovan ilkivallan kohteeksi. Lähialueella toimiva sementtitehdas Finnsementti osti osan Mäntylän sairaalan rakennuksista vuonna 2012 Lappeenrannan kaupungilta ja päätti purkaa ne turvallisuussyistä.
Vuonna 1937 ja 1962 valmistuneiden sairaalarakennusten purku aloitettiin keväällä 2021.
Aiheesta muualla

Kuvasarja: Vandaalit riehuivat vanhassa sairaalassa
Mäntylä (täsmennyssivu)

Mäntylä voi tarkoittaa:
Sukunimenä

Hanna Mäntylä (s. 1974), Perussuomalaisten kansanedustaja ja ministeri
Henry Mäntylä (s. 1997), jääkiekkoilija
Ilkka Mäntylä (1939–2000), historioitsija, dosentti ja apulaisprofessori
Jasmin Mäntylä (s. 1982), malli, juontaja, laulaja ja kunnallispoliitikko
Jesse Mäntylä (s. 1987), lentopalloilija
Juha Mäntylä (s. 1979), kirjailija
Jussi Mäntylä (1896–1962), jääkärikapteeni
Jyrki Mäntylä (1936–1972), kirjallisuuden suomentaja
Kauko Mäntylä (1918–1983), vanhoillislestadiolainen pappi
Kyllikki Mäntylä (1907–1979), kirjailija
Ludvig Mäntylä (1895–1973), jääkärieverstiluutnantti
Maiju Mäntylä (s. 1998), pesäpalloilija
Maria Mäntylä (s. 1967), näyttelijä
Martti Mäntylä (s. 1955), tietotekniikan professori
Matti Mäntylä (s. 1945), näyttelijä
Niko Mäntylä (s. 1986), jääkiekkoilija
Petri Mäntylä (s. 1974), koripalloerotuomari
Santeri Helinheimo Mäntylä, näyttelijä
Tero Mäntylä (s. 1991), jalkapalloilija
Tuomo Mäntylä, painija
Tuukka Mäntylä (s. 1981), jääkiekkoilija
Paikannimenä

Mäntylä, osa-alue Penttilän kaupunginosassa Joensuussa
Mäntylä, osa-alue Koivuharjun kaupunginosassa Kemissä
Mäntylä, Lappeenranta
Mäntylä, kaupunginosa Oulussa
Mäntylä, kylä / kaupunginosa Viitasaaren kaupungissa
Mäntylä, kaupunginosa Valkeakoskella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mäntylä”, voi hakea sivunnimihaulla, laajalla sivunnimihaulla tai tekstihaulla.
Médine

| Mehdi Zaouiche |
| --- | --- |

Henkilötiedot
Syntynyt: 1983 Le Havre, Ranska
Ammatti:  Rap-artisti
Muusikko
Taiteilijanimi:  Médine
Laulukielet:  Ranska
Aktiivisena:  1996–
Tyylilajit:  Rap
Levy-yhtiöt:  DIN Records
  [ Muokkaa Wikidatassa ] [ ohje ]  
Médine (oik. Mehdi Zaouiche, s. 1983 Le Havre, Ranska) on ranskalainen rap-artisti, jolla on algerialaiset sukujuuret. Hän kertoo usein sanoituksissaan länsimaissa elävien muslimien elämästä, maahanmuuttajista ja rasismista. Médinen ensimmäinen albumi 11 septembre kertoo pääosin syyskuun 11. päivän iskuista, joka julkaistiin kolme vuotta myöhemmin tapahtumasta.
Diskografia > Albumit

11 septembre (2004)
Jihad (2005)
Table d'écoute (2006)
Don't Panik Tape (2008)
Arabian Panther (2008)
Table d'écoute 2 (2011)
Made In (2012)
Protest Song (2013)
Démineur (2015)
Prose élite (2017)
Storyteller (2018)
Diskografia > Singlet

Biopic (feat. Kayna Samet) (2012)
Rappeur de force (2016)
Global (2016)
Grand Paris (feat. Lartiste, Lino, Sofiane, Alivor, Seth Gueko, Ninho & Youssoupha) (2017)
Kyll (2018)
Aiheesta muualla

Virallinen sivu (ranskaksi)
Médine Myspacessa (englanniksi)
Mr. Lonely

| Mr>  Lonely Bobby Vinton |
| --- | --- | --- |

Studioalbumin tiedot
 Julkaistu: 1964
 Formaatti: LP-levy
 Tuottaja(t): Robert Morgan
 Tyylilaji: Pop
 Levy-yhtiö: Epic
Bobby Vinton muut julkaisut
| A Very Merry Christmas 1964 | Mr. Lonely 1964 | Bobby Vinton Sings for Lonely Nights 1964 |
Mr. Lonely on Bobby Vintonin kymmenes studioalbumi, joka julkaistiin 1964. 
Albumilla on cover-versioina "Laughing on the Outside (Crying on the Inside)" ja "I'll Never Smile Again."
Kappaleet > Puoli 1

Mr. Lonely - (Bobby Vinton, Gene Allan) - 2:40
Always, Always (Yesterday's Love Song) - (C. Taylor) - 2:34
Tina - (Bobby Vinton, Lee Morris, Lemley) - 2:14
Forever Yours I Remain - (Hal David, Burt Bacharach) - 2:31
Life Goes On - (Paul Evans, Paul Parnes) - 3:04
Laughing on the Outside (Crying on the Inside) - (Bernie Wayne, Ben Raleigh) - 2:34
Kappaleet > Puoli 2

A Thing Called Sadness - (Chuck Howard) - 2:38
The Grass Is Always Greener - (Charlie Rich, Margaret Ann Rich) - 2:17
I'll Never Smile Again - (Ruth Lowe) - 2:40
Someone I Used to Know - (Bobby Vinton, Lee Morris) - 2:12
Satin - (Bobby Vinton, Lee Morris) - 2:28
It's Better to Have Loved - (Bobby Vinton, Gene Allan) - 2:42
Albumin tekijät

Tuottaja: Bob Morgan
Sijoitukset

Albumi - Billboard (North America)
| Vuosi | Lista | Sijoitus |
| --- | --- | --- |
| 1965 | The Billboard 200 | 18 |

Singlet - Billboard (North America)
| Vuosi | Single | Lista | Sijoitus |
| --- | --- | --- | --- |
| 1964 | "Mr. Lonely" | The Billboard Hot 100 | 1 |
| 1964 | "Mr. Lonely" | Billboard Adult Contemporary | 3 |
Nadija Svitlytšna

Nadija Svitlytšna, ukr. Надія Світлична (8. marraskuuta 1936 Polovynkyne Starobilskin piiri, Luhanskin alue – 8. elokuuta 2006 Matawan, New Jersey, Yhdysvallat) oli ukrainalainen toisinajattelija. Hän oli jonkin aikaa poliittinen vanki. Hänen veljensä oli runoilija Ivan Svitlytšnyi.
Svitlytšna pidätettiin huhtikuussa  1972, ja hän sai maaliskuussa 1973 neljän vuoden pakkotyöleirituomion, jonka hän suoritti naisten leirillä Mordvassa, syytettynä osallistumisesta ukrainalaiseen toisinajattelijaliikkeeseen, poliittisten vankien puolustamisesta ja samizdat-kirjallisuuden levittämisestä. Vapauduttuaan toukokuussa 1976 hän palasi Kiovaan, missä vainoaminen jatkui. Hän sai lokakuussa 1978 luvan muuttaa kahden poikansa kanssa Yhdysvaltoihin. Hän on toiminut Ukrainan Helsinki-ryhmän ulkoisena edustajana. Hän julkaisi vuosina 1980–1985 ryhmän lehteä Herald of Repression in Ukraine ja toimitti  Juri Lytvyniä käsittelevän pamfletin 1980 sekä Vasyl Stusin runojen laitoksen (1986). Hän työskenteli 1983–1994 Radio Libertyn ukrainankielisessä palvelussa.
Mäntypunavarpunen

| Mäntypunavarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Pihapunavarpuset Haemorhous
Laji::  cassinii
Kaksiosainen nimi
 Haemorhous cassinii  (Baird, 1854) 
Synonyymit
 Carpodacus cassinii 
Katso myös
   Mäntypunavarpunen Wikispeciesissä   Mäntypunavarpunen Commonsissa 
Infobox OKNimi-testi OKIUCN-testi OK: 
Mäntypunavarpunen (Haemorhous cassinii) on peippojen heimoon kuuluva varpuslintu.
Levinneisyys

Mäntypunavarpusta tavataan pesivänä Yhdysvaltain länsiosissa ja Kanadan lounaisosissa ja talvehtivana lisäksi Meksikossa. Laji on vähentynyt nopeasti, mutta kanta on vakiintunut ja se on luokiteltu elinvoimaiseksi.
Nadija Volynska

| Mitalit> Maa:   Ukraina.Naisten suunnistus.MM-kilpailut  | Mitalit> Maa:   Ukraina.Naisten suunnistus.MM-kilpailut  | Mitalit> Maa:   Ukraina.Naisten suunnistus.MM-kilpailut  | Maa:   Ukraina> Naisten suunnistus. |
| --- | --- | --- | --- |
|  Hopeaa | Inverness 2015 | sprintti |  |
Nadija Volynska (ukr. Надія Волинська; s. 18. huhtikuuta 1984 Lviv, Ukrainan SNT) on ukrainalainen suunnistaja. Volynska on saavuttanut sprintin hopeaa Invernessin MM-kilpailuissa 2015. Samoissa kilpailuissa hän oli keskimatkan kuudes ja pitkän matkan yhdeksäs. EM-kilpailuissa hänellä on kaksi hopeaa sprintistä vuosilta 2014 ja 2016. Seuratasolla Volynska edustaa ruotsalaista OK Orionia. Suunnistuksen maailmancupin kokonaiskilpailuissa hän on sijoittunut kahdesti kolmanneksi vuosina 2015 ja 2016.
Nadiiri

Nadiiri tarkoittaa tähtitieteessä taivaan alinta pistettä eli kohtaa, joka on suoraan katsojan jalkojen alla.
Nadiirin vastakohta on zeniitti.
Myymälä

K-Citymarket kauppakeskus Myyrmannissa Vantaalla.
Myymälä, puhekielessä usein kauppa, on kulutustavaroiden ostoon ja myyntiin keskittynyt yrityksen toimipiste. Useimmat myymälät harjoittavat vähittäiskauppaa, harvat tukkukauppaa. Useimmiten myymälä on kiinteällä paikalla sijaitseva liikehuoneisto, mutta myymälöitä on myös matkustajalaivoissa ja nykyään esimerkiksi Suomessa on vielä harvoja myymäläautoja. Nykyisin erityisesti elintarvikkeita, päivittäistavaroita, vaatteita ja kodin tarvikkeita myyvät vähittäismyymälät ovat pääsääntöisesti itsepalveluperiaatteella toimivia valintamyymälöitä. Valintamyymälöitä, joissa myydään useiden eri tuotekategorioiden tuotteita, kutsutaan usein sekatavarakaupaksi, jos se on myyntipinta-alaltaan verraten pieni, ja tavarataloksi tai hypermarketiksi, jos se on kooltaan suuri. Kaikkein pienimmät myymälät luetaan kioskeiksi. Erikoiskaupoiksi luetaan vähittäismyymälät, jotka keskittyvät yleensä vain yhden tai muutaman käyttötavarakategorian myymiseen. Erikoiskauppoja ovat muun muassa vaate- ja kenkäkaupat, huonekalukaupat, kirjakaupat, autokaupat ja apteekit.
Nadikdik

| Nadikdik |
| --- | --- |
 Nadikdik satelliittikuvassa.
Maantiede
Muut nimet:  Knox
Merialue:  Tyynimeri
Saaria yht.:  18
Suurin saari:  Nadikdik
Pinta-ala:  0,98 km²
Valtio
Valtio:  Marshallinsaaret
Väestö
Väkiluku:  asumaton
Nadikdik eli Knox on atolli Marshallinsaarilla Tyynellämerellä. Se koostuu 18 saaresta ja sijaitsee Ratakin saariketjussa. Atollilla ei ole ihmisasutusta.[lähde? ]
Marshallinsaaret
Ailinginae
Ailinglaplap
Ailuk
Arno
Aur
Bikar
Bikini
Bokak
Ebon
Enewetak
Erikub
Jabat
Jaluit
Jemo
Kili
Kwajalein
Lae
Lib
Likiep
Majuro
Maloelap
Mejit
Mili
Nadikdik
Namorik
Namu
Rongelap
Rongerik
Toke
Ujae
Ujelang
Utirik
Wotho
Wotje
Murali Sreeshankar

| Mitalit | Mitalit | Mitalit |  |
| --- | --- | --- | --- |
|  Murali Sreeshankar vuonna 2021. |  Murali Sreeshankar vuonna 2021. |  Murali Sreeshankar vuonna 2021. |  |
Maa:  Intia
Miesten yleisurheilu
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Bangkok 2023 | pituushyppy |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Birmingham 2022 | pituushyppy |  |
Murali Sreeshankar (malajalamiksi മുരളി ശ്രീശങ്കർ, Muraḷi Śrīśaṅkaṟ; s. 27. maaliskuuta 1999) on intialainen pituushyppääjä.
Sreeshankar sijoittui sisäratojen Aasian-mestaruuskilpailuissa neljänneksi Teheranissa helmikuussa 2018. Hän saavutti samana vuonna pronssia alle 20-vuotiaiden Aasian-mestaruuskilpailuissa tuloksella 747 cm ja sijoittui kuudenneksi sekä Tampereen alle 20-vuotiaiden MM-kilpailuissa että Jakartan Aasian kisoissa. Syyskuussa 2018 hän ylitti ensimmäisen kerran kahdeksan metriä hypättyään Bhubaneswarissa tuolloisen Intian ennätystuloksen 820.
Sreeshankar karsiutui loppukilpailusta Dohan MM-kilpailuissa 2019. Hän paransi Intian ennätyksen lukemiin 826 cm Patialassa 16. maaliskuuta 2021. Samana vuonna järjestetyissä Tokion olympialaisissa hän karsiutui loppukilpailusta. Hän sijoittui Belgradin sisäratojen MM-kilpailuissa 2022 seitsemänneksi Intian halliennätystä sivunneella tuloksella 792. Hän kohensi Intian ulkorataennätyksen tulokseen 836 cm Thenhipalamissa 3. huhtikuuta 2022. Eugenen MM-kilpailuissa hän oli seitsemäs tuloksella 796. Hän saavutti saman kesän Birminghamin Kansainyhteisön kisoissa hopeaa tuloksella 808 cm.
Sreeshankar paransi ennätyksensä lukemiin 841 cm Bhubaneswarissa 18. kesäkuuta 2023. Kuukautta myöhemmin hän saavutti hopeaa Aasian-mestaruuskilpailuissa Bangkokissa tuloksella 837 cm. Budapestin MM-kilpailuissa hän karsiutui loppukilpailusta.
Sreeshankar on voittanut Intian-mestaruuden vuosina 2018, 2019, 2022 ja 2023.
Muramvya

| Muramvya |
| --- | --- |
 Muramvya
 Koordinaatit: 3°15′S, 29°36′E 
Valtio:   Burundi
Provinssi:  Muramvyan provinssi
Väkiluku (2008):  5 458
Aikavyöhyke:  UTC+2
Infobox OKVirheellinen NIMI-arvo: 
Muramvya on kaupunki Burundissa. Kaupunki on Muramvyan provinssin pääkaupunki. Kaupungissa asuu 5 458 asukasta, ja sen vuotuinen väestönkasvu on lähes viisi prosenttia.
Mário Centeno

| Mário Centeno |
| --- | --- |
 Mário Centeno (2018)
Portugalin valtiovarainministeri
 26.11.2015–  
Pääministeri:  António Costa
Edeltäjä:  Maria Luís Albuquerque
Euroryhmän puheenjohtaja
 13.1.2018–  
Edeltäjä:  Jeroen Dijsselbloem
Henkilötiedot
Syntynyt: 9. joulukuuta 1966 (ikä 57) Olhão, Portugali
Ammatti:  ekonomisti
Tiedot
Puolue:  sitoutumaton
Mário José Gomes de Freitas Centeno (s. 9. joulukuuta 1966 Olhão) on portugalilainen ekonomisti, joka on toiminut Portugalin valtiovarainministerinä 2015–2020. Centeno aloitti euroryhmän puheenjohtajana tammikuussa 2018.